[{"text_idx": "#000000", "text": "Me ko\u0303ik ihaldame endale ta\u0308idlasemaid ja kaunilt piiritletud huuli. Suurem osa meist joonistab huuli lopsakamaks ku\u0308ll huulepliiatsitega ja ku\u0308ll kontuurimise teel, aga kui jutt la\u0308heb ilusu\u0308stidele, siis esmalt meenuvad ebao\u0303nnestunud operatsioonidega Hollywoodi staarid ning ilusu\u0308stidega liiale la\u0308inud inimpardid. Nagu iga asjaga, on vo\u0303imalik ka ilusu\u0308stidega liiale minna ning kahjuks kohtab ka linnapildis palju odavat ja liialdatud to\u0308o\u0308d, mis tekitabki stereotu\u0308u\u0308pe."}, {"text_idx": "#000001", "text": "Ma vo\u0303tsin ja\u0308lle tu\u0308kk aega hoogu, et kuidas siis u\u0308hele konservatiivsele inimesele a\u0308ra seletada, et millega ma ja\u0308lle hakkama olen saanud. Ja tead mis ma va\u0308lja mo\u0303tlesin? Et ka\u0308igu seenele! Minu blogi ei ole mo\u0303eldud kudumiskoondise eliidile ega pu\u0308hapa\u0308evakooli vilistlastele. Minu blogi on mo\u0303eldud u\u0308hele eneseteadlikule naisterahvale, kes suudab minuga samastuda, seega ma ei hakka siin ja\u0308lle midagi ha\u0308mama ja veel va\u0308hem ma viitsin ennast kuidagi o\u0303igustama hakata. Ja sulle ei peaks tegelikult enam ammu u\u0308llatuseks tulema, et olen ilusu\u0308ste kasutanud ka varem. (LOE SIIT). Minu jaoks ei ole enam ammu ilusu\u0308stid ega iluoperatsioonid tabu ning ma arvan, et ma ei peaks nende tegemist kiivalt varjama."}, {"text_idx": "#000002", "text": "Aga ko\u0303igepealt ma tahan ta\u0308helepanu juhtida naljakale faktile, et erinevaid uuringuid sirvides leidsid 78% naistest ja isegi 83% meestest, et neile meeldivad lopsakad huuled, aga need peavad olema kindlasti LOOMULIKUD. Peaaegu samad protsendid olid seotud rinnaplastikaga. Naine peab olema lopsakate huulte, suure tagumiku, imepeenikese keskkoha ja suurte prinkis rindadega, aga see ko\u0303ik peab olema LOOMULIK! Miks? Sest silikoonrinnad on ko\u0303vad ja imelikud katsuda ning su\u0308stitud huuled on punnis, ko\u0303vad ja neid on imelik suudelda. Ja ko\u0303ik see po\u0303hineb suures enamuses inimeste arust, kes kunagi pole katsunud ei silikoonrinda ega suudelnud su\u0308stitud huuli. Seega \u2013 lubage naerda. Naine, kui sind pa\u0308riselt huvitavad, millised need huuled vo\u0303i rinnad siis tegelikult on, siis astu mulle ja\u0308rgmine kord Sparta riietusruumis ligi ja ma na\u0308itan sulle. Kui sa peale seda ka ja\u0308a\u0308d samale arvamusele, siis ma teen sulle kohvi va\u0308lja."}, {"text_idx": "#000003", "text": "Tead, mis on veel naeruva\u0308a\u0308rsem? Maailmas enimmu\u0308u\u0308dud huulela\u0308igete ja huulepulkade bra\u0308nd? Kylie Jenneri poolt va\u0308lja antud lip kitid. Miks? Sest naised tahavad endale selliseid huuli, nagu on Kyliel. Hallooo! See neiu on enda huuli lasknud mitmeid ja mitmeid kordi kohendada, va\u0308idetavalt samamoodi ilusu\u0308stidega, aga kurat seda ta\u0308pselt teab. Enivei, sa tahad samasuguseid huuli, aga ilusu\u0308stid on va\u0308listatud. Okei! Samaha\u0308sti vo\u0303iks Pamela Anderson va\u0308lja anda push-up rinnahoidjate kollektsiooni ja lubada, et nendega saad samasugused rinnad nagu temal. Aga fakt on see, et kui sa tahad pommi nagu Pa\u0308mmil, siis nendest rinnahoidjatest ja\u0308a\u0308b sulle ku\u0308ll va\u0308heks."}, {"text_idx": "#000004", "text": "Veel ma tahan selgeks teha selle, et ilusu\u0308stid, botox ja huulte implantaadid on ta\u0308iesti erinevad asjad. Ko\u0303rvadel on lihtsalt nii valus neidsamu rumalaid ku\u0308simusi kogu aeg saada. Mina ta\u0308itsin enda huuli hu\u0308aluroonhappegeeliga, mis on oma olemuselt looduslik ning kehale omane aine ning tegemist EI OLE botoxiga. Botox on oma olemuselt toksiin, mis halvab miimikalihased ning mida kasutatakse kortsude silumisel. Need on ta\u0308iesti erinevad asjad! Hu\u0308aluroonhape lahustub kehas umbes 9-12 kuu jooksul ja peale seda vo\u0303id sa kas protseduuri korrata vo\u0303i ja\u0308tta lihtsalt asi sinnapaika ja sinu loomulikud huuled on tagasi. Lihtne."}, {"text_idx": "#000005", "text": "Ja veel enne, kui ma asun asja kallale, tahaks ma su\u0308damele panna ko\u0303igile, kes ilusu\u0308stide mo\u0303tet on kaalunud, teha seda oma ala spetsialisti juures, sest Eestis on sisuliselt lubatud igasugusel isehakanud Juhanil neid la\u0308bi viia ning tulemused on olnud leebelt o\u0308eldes kohutavad. (Vaata Pealtna\u0308gija videot SIIT). Enda tervis ei ole koht, kust kokku hoida! Aga asja kallale..."}, {"text_idx": "#000006", "text": "Mina ka\u0308isin huuli suurendamas taaskord Marju Karini ilukabinetis 10. novembril ja ko\u0303ik, kes te siiani seda ta\u0308hele pole pannud, siis shame on you! Muide \u2013 minu kulmude pu\u0308simeigi videos (Vaata SIIT) oli protseduurist mo\u0308o\u0308das va\u0308hem kui 24h. Miks Marju Karini juures? Sest tegemist on vaieldamatult parima spetsialistiga ning kuna eelmise tulemusega ja\u0308in va\u0308ga rahule, siis milleks katsetada? Mulle meeldivad Marju po\u0303himo\u0303tted ning ma ei ole kuulnud, et keegi oleks kunagi tema kabinetist va\u0308ljunud nende nn pardimokkadega. Ku\u0308ll aga ma tean u\u0308hte neiut, kes saadeti ta kabinetist koju tagasi, kuna Marju lihtsalt keeldus tema huuli suuremaks su\u0308stimast. Kahjuks vo\u0303i o\u0303nneks see neiut ei takistanud ning ta leidis ja\u0308rgmise koha, kus tema soov ta\u0308ideti."}, {"text_idx": "#000007", "text": "Mida mina tahtsin? Ma tahtsin vo\u0303imalikult loomulikku ja vaevu ma\u0308rgatavat tulemust. Okei, tegelt see loomulik tulemus vist ei ole pa\u0308ris o\u0303ige... Ma tahtsin lopsakamaid ja selgete piirjoontega huuli, aga mis ei kargaks ta\u0308naval mo\u0308o\u0308dujale na\u0308kku. Ma tahtsin huuli, mis oleks lopsakad ja seksikad, aga mis ei muudaks mind odavaks. Lisaks sellele on mul u\u0308lahuul veidi asu\u0308mmeetriline, mida on vo\u0303imalik ka ilusu\u0308stidega ilusti a\u0308ra peita. Siin polnudki tegelikult midagi leiutada, sain eelmine kord ta\u0308pselt sellise tulemuse, mis soovisin, aga kuna ilusu\u0308stide pu\u0308sivus on keskelt la\u0308bi 9-12 kuud, siis eelmise ilusu\u0308sti mo\u0303ju oli lihtsalt kadunud. Enamasti see ongi nu\u0308u\u0308d see koht, kus mo\u0303ndadel katus minema paneb ja soovitakse saada iga kord midagi rohkemat, kui oli eelmine kord. Enda silm harjub ko\u0303igega ning u\u0308hel hetkel soovitakse hakata piire kompama. Mina leian, et las olla pigem liiga tagashoidlik, kui u\u0308le pingutatud. Taaskord \u2013 ma olen kahe ka\u0308ega igasuguste tuuningute poolt, aga pa\u0308ris loodusega vo\u0303itlema pole mo\u0303tet hakata. Loosi la\u0308ks taaskord siis Juvederm 1ml ja mitte grammigi rohkem."}, {"text_idx": "#000008", "text": "Kuna minu soov oli mulle juba teada, siis koos konsultatsiooni ja valuvaigistiga vo\u0303ttis minu visiit aega 15minutit. Kui sedagi? Tegelikult la\u0308ks vist veel va\u0308hem. Suurem osa jutust kulus sellele, et ma ei suutnud ja\u0308lle imestada, kui kaunis Marju va\u0308lja na\u0308eb. Pa\u0308riselt! Kes on tema juures ka\u0308inud, see teab. Ma vist ei tea u\u0308htegi nii naiselikku ja ilusat naist. Aga see selleks... tema kabinetti astudes on alati tunne, nagu la\u0308heks mo\u0303ne vana tuttava juurde, kuigi ma ei tunne teda tegelikult."}, {"text_idx": "#000009", "text": "Protseduur na\u0308eb ise va\u0308lja selline, et ko\u0303igepealt pannakse koos paika plaan, mida u\u0308ldse tegema hakatakse ja kas kliendi soovi on u\u0308ldse vo\u0303imalik ta\u0308ita. Seeja\u0308rel valitakse va\u0308lja sobivad tooted ning la\u0308heb lahti. Huultele kantakse valuvaigistav geel, mis so\u0303na otseses mo\u0303ttes vo\u0303tab molli nii tuimaks, et sa ei tunne isegi enda keelt enam. Valuvaigisti mo\u0303jub kuskil 4-5 minutit ning seeja\u0308rel hakkab huulte ta\u0308itmine. Ma u\u0308tlen sulle pa\u0308ris ausalt, su suu on nii tundetu, et sa ei tunne mitte midagi. Jah, sa tunned, et see no\u0303el la\u0308heb sisse ja see mo\u0303te sellest on lihtsalt ro\u0303ve, aga sa ei tunne mitte midagi! Samal ajal ra\u0308a\u0308gib Marju kogu aeg, mida ta teeb, mida ta ta\u0308idab vo\u0303i mida ta kohendab ja see aeg la\u0308heb nii ruttu. Vo\u0303inoh- peabki minema, sest su\u0308stimine ise vo\u0303tab aega ainult paar minutit. Ta\u0308pselt nii! Paar minutit ja siis jalutad sealt omal jalal minema, nagu muuseas. Mul la\u0308heb u\u0308ks solaariumis ka\u0308ik ka pikemalt, kui huulte kohendamine."}, {"text_idx": "#000010", "text": "Aga see kabinetist va\u0308lja minek on muidugi o\u0303udne. No ko\u0303ige naljakamas mo\u0303ttes o\u0303udne, sest huuled paistetavad momentaalselt u\u0308les (vaata eelmiselt pildilt) ning ja\u0308rgmised 2-3 pa\u0308eva sa oled part. Vot jah, siis sa oled ku\u0308ll part! Ja kui mina esimest korda kabinetist va\u0308lja jalutasin ja lifti la\u0308ksin ja ennast peeglist na\u0308gin, siis ma u\u0308tlen pa\u0308ris ausalt \u2013 ma sain kreepsu. Ma mo\u0303tlesin enda peas la\u0308bi 1001 mo\u0303tet, et \u201cmiks kurat ma seda tegin ja milleks seda vaja oli ja kui see nu\u0308u\u0308d ja\u0308a\u0308bki selliseks, siis kuidas ma edasi elan\u201d. Mees muidugi naeris terve selle aja, sest no mind ei na\u0308e tihti sellises endas kahtlevas situatsioonis. Aga paari pa\u0308eva mo\u0308o\u0308dudes to\u0303mbub paistetus ilusti tagasi ja alles siis sa na\u0308ed, millised su huuled tegelikult on. Ja no lo\u0308o\u0308 vo\u0303i maha! Ilusad on! Ta\u0308pselt sellised, nagu sa tahtsid, ainult et veel ilusamad!"}, {"text_idx": "#000011", "text": "Vo\u0303ib-olla ainus negatiivne asi selle juures ongi see, et ja\u0308rgmised paar pa\u0308eva sa oledki seesama part ja minule on alati tulnud huultele ka pisikesed sinikad no\u0303elatorgetest, aga need on ka ilusti a\u0308ra kadunud maksimaalselt na\u0308dalaga. Ja neid saab tegelikult ilusti varjata huulepulgaga. Ma nagu reaalselt ei taha sellest postitusest kuidagi teha kiidulaulu ilusu\u0308stidele, aga... need on ko\u0303ige lihtsam, kiirem ja valutum viis, et na\u0308os midagi korrigeerida. Lisaks muudavad na\u0308iteks natuke lopsakamad huuled sinu nina visuaalselt va\u0308iksemaks. Minu u\u0308ks tuttav on \u201cta\u0308nu\u201d ilusu\u0308stidele ja\u0308tnud a\u0308ra ninaoperatsiooni. Aga siia negatiivse ku\u0308lje alla tulebki taaskord va\u0308lja tuua selle, et ko\u0303ike tuleb teha mo\u0303istusega! Kui ma esimene kord huuli kohendasin, siis ma lugesin juba mehele so\u0303nad peale, et kui mul peaks hakkama flippima, siis tema peab mind maa peale tooma. Sest ma tegelikult ise kartsin ka sisimas selleks pardiks muutumist."}, {"text_idx": "#000012", "text": "Mul oli alguses plaan teha ka su\u0308stimisprotsessist video, aga viimasel hetkel lo\u0303in ikkagi po\u0303nnama. Vo\u0303inoh, tegelikult na\u0308itasin paarile tuttavale ilusu\u0308stidest videosid ja kui ma na\u0308gin, et nende na\u0308od hakkavad valgeks minema, siis otsustasin ise na\u0308idata teile vaid enne ja pa\u0308rast videot koos vahetute emotsioonidega. Teie silm on kuningas, saate ise hinnangu anda. Mina olen enda tulemusega igatahes rohkem kui rahul."}, {"text_idx": "#000013", "text": "Siia lo\u0303ppu tahan tegelikult panna veel su\u0308damele ko\u0303ikidele, kes na\u0308rvikahjustuse said... Kui ma lisasin eelmise postituse ko\u0303ikvo\u0303imalike iluprotseduuridega, mida ma ette olen vo\u0303tnud, siis minu postkast ummistus momentaalselt kirjadega, kus naised no\u0308 saladuskatte all mulle ra\u0308a\u0308kisid, kuidas nad on ise ka igasugused ilusu\u0308stid, pu\u0308simeigi, botoxi, isegi iluopi a\u0308ra teinud, aga pole julgenud sellest isegi oma so\u0303brannadele ra\u0308a\u0308kida, sest kardavad hukkamo\u0303istu. KAMOON! Tehke silmad lahti. Kui su so\u0303branna on u\u0308leo\u0308o\u0308 saanud kuidagi suuremad huuled, siledama na\u0308o vo\u0303i lopsakama partii, siis ta ei u\u0308tle seda sulle ainult sellepa\u0308rast, et sa oled u\u0308ks kritiseeriv ja hukkamo\u0303istev inimahv ja vo\u0303ib-olla oleks aeg silmad natukene lahti teha ja vaadata enda varvastest kaugemale."}, {"text_idx": "#000014", "text": "Ilusu\u0308stide spetsialist, koolitaja, meedik, ema ja vanaema."}, {"text_idx": "#000015", "text": "Jo\u0303ulukingi ideed meie poolt! :)november 19, 2018\nO\u0303htulehe artikkel: Ilu- ja ta\u0308ite su\u0308ste ei maksa karta! Mida arvab neid proovinud naine?oktoober 11, 2018\nMarju Karin \u2013 Kui sa iga pa\u0308ev verd ja sitta na\u0308ed, siis on elu sulle ligemal- Ta\u0308itsa Pekkis Podcastoktoober 11, 2018\nMeigikuntsnik Reet Ha\u0308rmat intervjuu ilutegija Marju Karinigaoktoober 3, 2018\nKrista Lensini kogemus Marju Karini juuresseptember 27, 2018"}, {"text_idx": "#000016", "text": "Narva mnt 7b, IV korrus"}]